ms sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms pl id nl id id pl id id ms id ms ms id id id id en ms id id id id ms ms id ms ms id ms ms id ms id id id ms id ms ms id id id id id id id id id ms id ms ms en en en en en id id id id ms en id id jv ms id id it es id id en id ms ms ms ms ms ms
Bahaya Tahan Kencing: Berapa Lama Manusia Boleh Bertahan?
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Sebenarnya Berapa Lama Boleh Tahan Kencing? Tahu Tak BAHAYA Jika Lebih Tempoh Ini!
Ditulis oleh Ahmad Farid Disemak pada 15/07/2022
Disemak secara perubatan oleh Dr. Ahmad Wazir Aiman
Akan tiba ketika di mana individu akan berusaha untuk cuba tahan kencing daripada keluar ekoran beberapa sebab tertentu. Oleh itu, anda tahu tak bahaya tahan kencing?
Ia mungkin kerana tiada tandas berhampiran, sedang di dalam mesyuarat atau sekadar malas untuk bergerak ke bilik air.
Namun tahukah anda bahawa tabiat tahan kencing ini sebenarnya tidak bagus? Ia juga mungkin mendatangkan bahaya terhadap kesihatan!
Ayuh sama-sama kita semua ikuti artikel bahaya tahan kencing ini dengan lebih mendalam lagi!
Baca lebih lanjut tentang Urologi di sini.
Berapa kerap manusia perlu kencing?
Sebelum menjawab persoalan pada tajuk artikel ini, haruslah kita semua tahu mengenai perkara penting ini terlebih dahulu.
Untuk pengetahuan anda, pakar menyarankan untuk individu membuang air kecil sekurang-kurangnya sekali setiap 3 jam.
Ini bertujuan supaya pundi kencing anda tidak terlampau penuh terlalu lama sekali gus memastikan ia mampu berfungsi dengan lebih baik.
Meskipun perbuatan menahan air kencing daripada keluar selama 1 atau 2 jam mungkin adalah normal bagi kita semua, namun ia masih lagi berisiko.
Oleh itu, kalian harus cuba untuk memastikan kekerapan ke tandas untuk membuang air sama ada kecil atau besar itu ideal okay!
Bahaya tahan kencing – Berapa lama boleh tahan?
Pundi kencing yang normal dan sihat boleh menampung sekitar ukuran 2 cawan air kencing sebelum ia dipertimbangkan sebagai ‘penuh’.
Tubuh badan anda akan memerlukan sekurang-kurangnya 9 ke 10 jam untuk menghasilkan 2 cawan air kencing pada pundi kencing.
Walaupun dalam beberapa kes tertentu organ ini boleh menampung lebih daripada 2 cawan air kencing, ia bukanlah sesuatu yang disarankan.
Dalam erti kata lebih mudah, tubuh badan anda mungkin boleh tahan kencing selama 9 ke 10 jam sebelum organ ini mengalami kerosakan.
Pun begitu, tempoh ini juga sebenarnya adalah terlalu lama dan anda tidak harus melakukannya hanya kerana tubuh badan anda mampu ya?
Ini bahaya tahan kencing!
Bahaya menahan air kecil daripada keluar mungkin tidak akan nampak dengan segera kerana ia lebih bersifat jangka masa panjang.
Ini terutamanya jika anda melakukannya secara berulang kali hanya kerana tidak muncul sebarang komplikasi buat kali pertama.
Berikut merupakan beberapa bahaya tahan kencing buat jangka masa panjang:
Jika anda tidak mengosongkan pundi kencing sekerap mungkin, ia mungkin akan mengakibatkan jangkitan saluran air kencing (UTI)
Jika anda sering melakukannya sebagai tabiat, pundi kencing boleh menjadi lemah lantas menyebabkan kondisi kencing tidak lawas
Apabila anda tahan kencing selama 9 ke 10 jam atau lebih, pundi kencing akan mengalami retensi sekali gus menyebabkan air kecil keluar secara sendiri
Dalam beberapa kes, perbuatan ini mungkin boleh menyebabkan pundi kencing pecah
Jadi, JANGAN sesekali anda cuba untuk menahan diri setiap kali rasa ingin terkucil walaupun dengan pelbagai alasan yang ada.
Tabiat yang boleh mendatangkan maut?
Sehingga kini, masih belum ada kes kematian yang direkodkan akibat tabiat menahan diri daripada terkencing walaupun dalam tempoh panjang.
Ini bermakna risiko manusia untuk maut akibat tabiat ini adalah sangat rendah bahkan para doktor mengatakan ia langsung tidak wujud.
Ini kerana pundi kencing berupaya untuk mengeluarkan air kecil tanpa kawalan anda sebelum ia mendatangkan sebarang kemudaratan.
Namun masih ada risiko ia tidak berlaku lantas membuat nyawa kalian dalam bahaya!
Dalam beberapa kes yang unik, tabiat ini mungkin akan menyebabkan individu terbiasa dan tidak lagi berupaya untuk kencing lantas mengakibatkan pundi kencing pecah.
Sekiranya keadaan ini terjadi, maka ia boleh membahayakan nyawa jika tidak cepat mendapatkan rawatan lanjutan.
Jangan jadikan ia sebagai satu kebiasaan!
Apa yang kita semua dapat simpulkan melalui artikel bahaya tahan kencing ini adalah manusia perlu membuang air kecil dengan kerap agar ia tidak rosak.
Secara kiraan purata yang normal, anda perlu kencing sekurang-kurangnya sekali dalam setiap 3 jam untuk mengosongkan pundi kencing.
Meskipun secara anatominya organ ini mampu menahan air kumbahan selama 9 ke 10 jam,tapi ia bukan angka yang boleh dijadikan indikator.
Ini kerana wujud risiko di mana anda boleh terkena kondisi jangkitan saluran kencing, kencing tidak lawas serta pundi kencing pecah.
Untuk mendapatkan lebih kepastian mengenai perkara ini, sila rujuk dengan doktor pakar berhampiran dengan anda.
Hello Health Group tidak menawarkan nasihat perubatan, diagnosis atau rawatan.
Is it dangerous to hold in your pee. https://www.keckmedicine.org/is-it-dangerous-to-hold-in-your-pee/Accessed 15 July 2022.
How long is it safe to hold your urine. https://www.piedmont.org/living-better/how-long-is-it-safe-to-hold-your-urine. Accessed 15 July 2022.
Body functions. https://www.geisinger.org/health-and-wellness/wellness-articles/2018/03/29/21/13/stop-holding-it-in-4-bodily-functions-you-should-let-out. Accessed 15 July 2022.
Bladder health. https://www.nia.nih.gov/health/bladder-health-older-adults. Accessed 15 July 2022.
24 Hours urine collection. https://www.hopkinsmedicine.org/health/treatment-tests-and-therapies/24hour-urine-collection. Accessed 15 July 2022.
Jangan Ambil Ringan Jika Kencing Warna Pink & Berbau Busuk. Ini Adalah Tanda Batu Karang!
Sakit Ketika Buang Air Kecil? Jaga-Jaga, Ini Mungkin Tanda Penyakit Kencing Kotor!
Ditulis oleh Ahmad Farid Disemak pada 15/07/2022
Disemak secara perubatan oleh Dr. Ahmad Wazir Aiman
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.